Source: http://monitorulneamt.ro/csm-turneu-in-insulele-canare/
Timestamp: 2019-02-19 19:06:42+00:00

Document:
CSM, turneu în insulele Canare | Monitorul de Neamț și Roman
marți, 19 februarie 2019 - 21:06:41
Acasă Actualitate CSM, turneu în insulele Canare
CSM, turneu în insulele Canare
■ echipa de handbal va evolua în week-end împotriva unor parteneri din Suedia, Olanda şi Spania ■ cheltuielile de cazare, masă şi deplasările din Spania vor fi asigurate de clubul gazdă Balonmano Remudas Isla de Gran Canaria ■ peste o săptămînă, romaşcancele vor debuta în campionat în deplasare, la CSM Bistriţa ■
În continuarea pregătirii pentru noului sezon din Liga Naţională, echipa de handbal CSM Roman se va deplasa la sfîrşitul acestei săptămîni în Spania, la un turneu în care vor avea loc mai multe jocuri de verificare. „Echipa va pleca la un turneu de pregătire în Gran Canaria, acolo unde a fost invitată de gazde, alături de o echipă din Suedia şi una din Olanda, toate participante la meciuri de cupă şi în competiţii europene. Cazarea, masa şi transportul pe teritoriul Spaniei vor fi asigurate, gratuit, de către organizatori, ceea ce înseamnă că CSM Roman reprezintă un nume în handbalul european. Ne-a bucurat foarte mult această invitaţie şi sîntem încîntaţi că o putem onora“, a declarat primarul Lucian Micu. Turneul va avea loc în perioada 24-26 august, în organizarea clubului Balonmano Remudas Isla de Gran Canaria. În patrulaterul iberic vor evolua echipele: Rocasa Gran Canaria (Spania), Boden (Suedia), Juro Unirek VZV (Olanda) şi CSM Roman. Vineri, 24 august, nemţencele vor întîlni în primul joc formaţia suedeză Boden, sîmbătă, 25 august, CSM Roman va înfrunta echipa spaniolă Rocasa Gran Canaria, iar duminică va fi meciul împotriva olandezelor de la Juro Unirek VZV. Reamintim faptul că la sfîrşitul săptămînii trecute handbalistele romaşcane au participat la cea de a XI-a ediţie a Turneului Roman-Vodă Muşat, eveniment cu ocazia căruia au fost prezentate şi componentele grupării pentru noul sezon. Lotul CSM Roman pentru campionatul 2018 -2019 este format din Viktoria Tymoshenkova – portar, de patru ani la Roman, care deja solicită cetăţenia română, fiind încă membră în lotul naţional al Ucrainei. Pentru postul de portar, în lot este şi Ana-Maria Mîrcă (Olariu), care vine de la Corona Braşov, un goal-keeper cu experienţă. Al treilea portar, după plecarea Andreei Polocoşer şi a Dianei Popescu – Petrescu va fi Monica Rusu, o jucătoare de perspectivă, care provine de la Baia Mare, membră în lotul naţional de tineret şi de cadete. Ana Maria Simion rămîne extremă dreapta, post pe care va mai putea evolua şi Oana Chitacu. Printre noile achiziţii se numără şi extrema dreapta Yulia Khavronina, în trecut legitimată la Toulon, jucătoare de mînă stîngă. Va continua, la Roman, interul dreapta şi coordonatoarea de joc, Carmen Stoleru, căpitan de echipă. O surpriză frumoasă este revenirea la malul Moldovei a Danei Todor (Băbeanu), care a evoluat în ultimul sezon la CSM Craiova. Daniela Corban, centru, vine de la Brăila, fiind o jucătoare de perspectivă. În viitorul sezon îi va fi dat, probabil, mai mult credit şi Loredanei Vartic, aceasta evoluînd centru şi avînd veleităţi şi de coordonatoare. Raluca Dăscălete este inter stînga, apărător central şi vine de la Slobozia, fiind cunoscută pentru faptul că poate completa atît faza de atac şi cea de apărare. A rămas la Roman, după plecarea verişoare sale, portar, Anca Polocoşer, inter stînga, care face parte din lotul lărgit al naţionalei României. Irina Ivan – pivot, apărător, vine de la Bistriţa, în vreme ce Raluca Agrigoroaei – pivot, revine la Roman după ce a născut. CSM se va mai baza pe Greta Ionela Dinu (Simion), al treilea pivot, pe Elena Bădiţă (Manea), extremă stîngă, care vine de la Vâlcea şi Alina Gheorghe, de asemenea extremă stîngă, provenită de la Rapid, o jucătoare cu potenţial. Din staff mai fac parte Raluca Dănilă, kinetoterapeut şi Victor Căescu, medic. Cornel Vasile Bădulescu, antrenor emerit, a condus banca tehnică a Romanului în perioada 2010 – 2014, cu rezultate în competiţiile Cupa României, Cupa Challenge, Cupele Europene. Reamintim că noul sezon al Ligii Naţionale este programat să înceapă în data de 2 septembrie, primul meci al echipei avînd loc în deplasare la CSM Bistriţa.
Articolul precedentS-au limpezit apele în fotbalul judeţean
Articolul următorPrimarul Neculai Nicorescu duce mai departe tradiţia sărbătorii Pietrei Şoimului

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM